次韻題兀翁瑞筠亭
作者：釋德洪
朝代：宋

paragraphs: 大圓鏡空越數量，是中豈容男女相。
風橐俱聲未易分，前身後身翻覆掌。
種石王生硯出芝，人亡物在何足奇。
請看襄母千里至，庭竹駢根生瑞枝。
人言親少而子老，異事相傳爭絕倒。
心法之妙傳以麤，此理難與俗人道。
雲居的孫難共語，辯如建瓴空氣宇。
不將雙脚踏城闉，郤侯詩句能寫真。